b'\n_START_ARTICLE_\nPhilip Johnson\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nPhilip Johnson kuoli 98-vuotiaana tammikuussa 2005. H\xc3\xa4n oli homoseksuaali, ja h\xc3\xa4nen pitk\xc3\xa4aikainen el\xc3\xa4m\xc3\xa4nkumppaninsa David Whitney kuoli vain muutamia kuukausia h\xc3\xa4nen j\xc3\xa4lkeens\xc3\xa4._NEWLINE_Vuonna 2018 ilmestyneen el\xc3\xa4m\xc3\xa4kerran mukaan Johnsonista on paljastunut uusia piirteit\xc3\xa4 ammatillisen taidon lis\xc3\xa4ksi. H\xc3\xa4n teki suunnittelut\xc3\xb6it\xc3\xa4 Donald Trumplle jo 1980-luvulla ja ylisti t\xc3\xa4m\xc3\xa4n ominaisuuksia. Mutta jo aiemmin Johnson oli ihaillut Adolf Hitleri\xc3\xa4 n\xc3\xa4hty\xc3\xa4\xc3\xa4n t\xc3\xa4m\xc3\xa4n puhumassa vuonna 1932. H\xc3\xa4n lopetti ty\xc3\xb6n MoMA:ssa ja ryhtyi perustamaan Yhdysvaltoihin natsipuoluetta, joka ei kuitenkaan toteutunut. Ajatuksiaan Johnson kirjoitti rasistisia suuntauksia tukevaan lehteen Social Justice. H\xc3\xa4n piti 1930-luvulla yhteytt\xc3\xa4 Saksan natseihin ja halusi viel\xc3\xa4 toisen maailmansodan puhjettua rakentaa yhteyksi\xc3\xa4 saksalaisten ja yhdysvaltalaisten natsien v\xc3\xa4lille. Vuonna 1964 h\xc3\xa4n nosti kirjoituksessan Hitlerin Roosevelti\xc3\xa4 paremmaksi. Johnson itse kielsi natsisympatiansa._NEWLINE_Johnson osasi hy\xc3\xb6dynt\xc3\xa4\xc3\xa4 julkisuutta ja kasvatti siten mainettaan. Kriitikko Martin Filler on arvioinut, ett\xc3\xa4 Johnsonin suuren persoonan luoma kupla olisi puhjennut h\xc3\xa4nen kuolemansa j\xc3\xa4lkeen.'